Foto: DPA Turkiya prezidenti Rajab Toyyib Erdo‘g‘an Germaniyaga tashrifi vaqtida Kyoln shahridagi markaziy masjidning tantanali ochilishi marosimida ishtirok etadi, deb xabar berdi Zeit-Online nashri. Bu haqda turk-islom ittifoqi Ditib ma’lum qilgan va ushbu ma’lumot Turkiya hukumati tomonidan rasman tasdiqlanganini qo‘shimcha qilgan. Ta’kidlanishicha, Erenfeld tumanidagi masjid ma’lum muddat avval faoliyat ko‘rsata boshlagan, biroq uning ochilishi marosimi hali o‘tkazilmagan. Erdo‘g‘anning Germaniyaga tashrifi 28-29 sentabr kunlariga belgilangan. Masjid esa 29 sentabrda ochiladi.